ພາຍຫຼັງສໍາເລັດການການພົບປະ ສອງຝ່າຍຍັງໄດ້ເຊັນບົດບັນທຶກການຮ່ວມມື (MOU) ລະຫວ່າງຄະນະພັກນະຄອນຫຼວງວຽງຈັນ (ນວ) ແລະ ຄະນະນະພັກນະຄອນຫຼວງຮ່າໂນ້ຍ ສສ ຫວຽດນາມ ຂຶ້ນວັນທີ 4 ເມສາ 2022 ທີ່ຫ້ອງວ່າການ ນວ ໂດຍການລົງນາມຂອງສະຫາຍ ອານຸພາບ ຕຸນາລົມ ຄະນະເລຂາທິການສູນກາງພັກ ເລຂາຄະນະພັກ ປະທານສະພາປະຊາຊົນ ນວ ແລະ ສະຫາຍ ດິງ ຕຽນ ຢູງ ກຳມະການກົມການເມືອງສູນກາງພັກ ເລຂາຄະນະພັກນະຄອນຫຼວງຮ່າໂນ້ຍ ສສ ຫວຽດນາມ ມີການນໍາຂັ້ນສູງສອງຝ່າຍ ຕາງໜ້າກະຊວງການຕ່າງປະເທດ ແລະ ທ່ານທູດຫວຽດນາມປະຈໍາລາວເຂົ້າຮ່ວມ.
ໂດຍຕອບສະໜອງຕາມຄໍາເຊື້ອເຊີນຂອງສະຫາຍ ອານຸພາບ ຕຸນາລົມ ເລຂາທິການສູນກາງພັກ ເລຂາຄະນະພັກ ປະທານສະພາປະຊາຊົນນະຄອນຫຼວງວຽງຈັນ (ນວ) ຄະນະຜູ້ແທນຂັ້ນສູງ ນະຄອນຫຼວງຮ່າໂນ້ຍ ສສ ຫວຽດນາມ ນໍາໂດຍສະຫາຍ ດິງ ຕຽນ ຢູງ ກໍາມະການກົມການເມືອງສູນກາງພັກ ເລຂາຄະນະພັກ ນະຄອນຫຼວງຮ່າໂນ້ຍ ໄດ້ເດີນທາງມາຢ້ຽມຢາມ ແລະ ເຮັດວຽກຢ່າງເປັນທາງການຢູ່ ນວ ວັນທີ 3-5 ເມສາ 2022 ເພື່ອເພີ່ມທະວີສາຍພົວພັນມິດຕະພາບທີ່ຍິງໃຫຍ່ ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງພັກ ສອງລັດຖະບານ ແລະ ປະຊາຊົນສອງຊາດ ລາວ-ຫວຽດນາມເວົ້າລວມ ເວົ້າສະເພາະ ນວ ແລະ ນະຄອນຫຼວງຮ່າໂນ້ຍ ພ້ອມນັ້ນ ກໍຍັງນອນຢູ່ໃນບັນຍາກາດທີ່ສອງຊາດລາວ-ຫວຽດນາມ ກຳລັງກະກຽມສະເຫຼີມສະຫຼອງວັນສ້າງຕັ້ງສາຍພົວພັນການທູດຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບລາວ-ຫວຽດນາມ ຄົບຮອບ 45 ປີ.
ວັນທີ 1 ເມສາ 2022 ທ່ານ ພູວົງ ວົງຄໍາຊາວ ຮອງເຈົ້າຄອງນະຄອນຫຼວງວຽງຈັນ ພ້ອມຄະນະ ໄດ້ລົງເຄື່ອນໄຫວຕິດຕາມໂຄງການກໍ່ສ້າງອາຄານຮຽນໂຮງຮຽນມັດທະຍົມສົມບູນ (ມສ) ສົມສະຫວາດ ເມືອງປາກງື່ມ ນະຄອນຫຼວງວຽງຈັນ (ນວ) ມີທ່ານ ຄໍາໝູນ ຕຽງທະລາດ ເຈົ້າເມືອງາກງື່ມ ທ່ານນາງ ຄໍາຫວັນ ລາຊະຂັນຕີ ຮອງຫົວໜ້າພະແນກສຶກສາທິການ ແລະ ກີລາ ນວ ບໍລິສັດຜູ້ຮັບເໝົາກໍ່ສ້າງ ແລະ ຄະນະອໍານວຍການ ໂຮງຮຽນ ມສ ສົມສະຫວັນເຂົ້້າຮ່ວມ.